kardosdrur/scandi-wiki huggingface dataset:
Pigrotter

Pigrotter (Echimyidae) er en familie af gnavere som er udbredt i Mellemamerika og Sydamerika. Mange af artene i familien har pigge eller stive hår på kroppen, som tjener til beskyttelse.

Blandt familiens arter er guira, panserrotte og rabudo.

Slægter 
Familien indeholder følgende slægter med nulevende arter:

 Dactylomys 
 Kannabateomys 
 Olallamys
 Hoplomys
 Lonchothrix
 Mesomys
 Proechimys 
 Thrichomys 
 Trinomys
 Carterodon
 Clyomys
 Euryzygomatomys 
 Callistomys
 Diplomys
 Echimys 
 Isothrix 
 Makalata
 Pattonomys
 Phyllomys
 Santamartamys

Uddøde slægter
Følgende slægter har ingen nulevende arter:
 †Cercomys
 †Maruchito
 †Paulacoutomys
 †Willidewu
 †Adelphomys
 †Deseadomys
 †Paradelphomys
 †Stichomys
 †Xylechimys
 †Boromys
 †Brotomys
 †Heteropsomys
 †Puertoricomys
 †Acarechimys
 †Chasichimys
 †Eumysops
 †Palaeoechimys
 †Pampamys
 †Pattersomys
 †Protacaremys
 †Protadelphomys
 †Sallamys

Gnavere
Babenhausen (Hessen)

Babenhausen er en tysk by i den østlige del af Darmstadt-Dieburg i den tyske delstat Hessen.
Man opdeler Babenhausen i 6 bydele:
 Kernstadt
 Harpertshausen
 Harreshausen
 Hergershausen
 Langstadt
 Sickenhofen

Partnerbyer 
Babenhausen har den franske by Bouxwiller som partnerby.

Kommunalvalg 2010
Antiteisme

Antiteisme (undertiden anti-teisme) er aktiv modstand mod teisme. De etymologiske rødder i ordet, er det græske "anti" og "theismos". Udtrykket har haft en række applikationer; i verdslige sammenhænge, refererer det typisk til direkte modsætning til organiseret religion eller troen på nogen guddom, mens den i et teistisk sammenhæng, undertiden henvises der til at modsætte sig en bestemt gud eller guder.

Se også
 Ateisme
 Ateismekritik
 Nyateisme

Gudsopfattelser
Religionsvidenskab
Religionsfilosofi
Bredsted Amt

Bredsted Amt var et amt i Hertugdømmet Slesvig (≈ Sønderjylland) før 1864.

Bredsted Amt bestod af et landskab med flækken Bredsted.

Bredsted Amt blev skabt ved en udskillelse af Nørre Gøs Herred fra Flensborg Amt og en sammenlægning med Bordelum Stiftfogderi i 1785. Fra 1799 var amtmanden fra Husum tillige amtmand i Bredsted. Amtets område svarede stort set til middelalderens Nørre Gøs Herred. Bredsteds oktrojerede koge ved vestkysten stod før 1853 uden for amtets myndighed.

Ved folketællingen i 1860 var der 12.887 indbyggere i amtet, deraf 2.165 i flækken Bredsted og 247 i de oktrojerede koge.

Amtmænd 

 1768-1772: Christian Adam von Kleist
 1772-1784: Gregers Christian Haxthausen
 1784-1799: Gustav Gotthard von Blücher
 1800-1826: Hans Christoph Diederich Victor von Levetzow
 1826-1848: Godske von Krogh
 1850-1864: C.G.W. Johannsen

Noter

Eksterne henvisninger 

Trap

Slesvigs amter (før 1864)
Husum Amt

Husum Amt var et amt i Hertugdømmet Slesvig (Sønderjylland) før 1864.

Grænser 
Husum Amt grænsede mod nord til Landskabet Bredsted og Ugle Herred, mod øst til Gottorp Amt og Landskabet Stabelholm, mod syd til Svavsted Amt og Landskabet Ejdersted, mod vest til Vesterhavet.

Landskab 
Landskabet bestod af gest- og marskland. 

Gesten bestod af til dels frugtbart land, nogle skove men tillige hede og moser. 

Marsklandet blev anset for frugtbart.

Administrativ inddeling 
Husum Amt bestod af to herreder og to små fogderier 
 Husum Nørre Herred eller Hatsted Herred (Norderharde eller Hattstedter Harde)
 Husum Sønder Herred eller Mildsted Herred (Süderharde eller Mildstedter Harde) med Svavsted og Rødemis Fogderi  (Vogtei Schwabstedt og Vogtei Rödemis)

Amtet blev etableret i 1639 ved en udskillelse fra Gottorp Amt af Sønder Gøs Herred, der blev sammenlagt med Hatsted Birk og dele af Lundebjerg Herred . Amtmanden i Husum var (fra 1799) tillige amtmand over Bredsted Amt og overstaller i landskabet Ejdersted samt overøvrighed (kongelig kommissær) i landskaberne Nordstrand og Pelvorm. Købstaden Husum stod indtil 1850 uden for amtets myndighedsområde. Amtets to herreder svarede stort set til middelalderens Sønder Gøs Herred.

Ved folketællingen i 1860 var der 16.500 indbyggere i amtet, deraf 4.816 i købstaden Husum.

Amtmænd 

 1683- : Friedrich Reventlow
 1721-1735: Niels Gersdorff
 1735- : Adam Levin von Witzleben
 1752- : Hans Ahlefeldt
 1800-1826: Hans Christoph Diederich Victor von Levetzow
 1826-1848: Godske von Krogh
 1850-1864: C.G.W. Johannsen
 1864-1865: Adolph Theodor Thomsen-Oldenswort (ikke kgl. udnævnt)
 1865-1865: Ludwig Christian Detlev Friederich Reventlow (ikke kgl. udnævnt)

Noter

Litteratur 
Nicolay Jonge: Kongeriget Danmarks chrorografiske Beskrivelse; Kiøbenhavn 1777  

Amt
Slesvigs amter (før 1864)
Gottorp Amt

Gottorp Amt var et amt i Hertugdømmet Slesvig (≈ Sønderjylland) før 1864.

Gottorp Amt bestod af seks herreder og et fogderi
 Strukstrup Herred (Struxdorfharde)
 Satrup Herred (Satrupharde)
 Mårkær Herred (Mohrkirchharde)
 Slis og Fysing Herred (Schliesharde og Füsingharde)
 Arns og Treja Herred (Arensharde og Treiaharde)
 Krop Herred (Kroppharde)
 Bollingsted Fogderi

Købstaden Slesvig stod indtil 1850 uden for amtets myndighed. Også godsdistrikterne i det østlige Angel (Angler Godsdistrikt) og på halvøen Svans (Svans Adelige Distrikt) samt Sankt Hans klosterdistrikt lå før 1853 uden for amtets myndighedsområde. Dele af Angels godsdistrikt blev i 1853 omdannet til Kappel Herred.

Amtmænd 

 1522-?: Johan Rantzau
 1571-1580: Hans Blome
 1695-1702: Frederik Rantzau
 1714-1721: Ditlev Vibe
 17??-17??: Christian August von Berckentin
 1741-1744: Carl von Holstein
 1745-1767: Bernt Hartwig von Plessen
 1767-1770: Johan Henrik von Ahlefeldt
 1791-1808: Ditlev Christian von Rumohr
1813-18??: Adolph Wilhelm Schack von Staffeldt
1831-18??: Ludvig Nicolaus von Scheele
 1850-?: Mathias Davids
 1856-1864: Ulrich Adolph von Holstein

Slesvig by
Slesvigs amter (før 1864)
Flensborg Amt

Flensborg Amt var et amt i Hertugdømmet Slesvig (≈ Sønderjylland) før 1864.

Flensborg Amt bestod af fem herreder
 Vis Herred (Wiesharde)
 Ugle Herred (Uggelharde)
 Husby Herred (Husbyharde)
 Ny Herred (Nieharde)
 Munkbrarup Herred med flækken Lyksborg (Munkbrarupharde)

Købstaden Flensborg stod indtil 1850 uden for amtets myndighed. Også godsdistriktet i det østlige Angel (Angler Godsdistrikt) lå før 1853 uden for amtets myndighedsområde. Dele af godsdistriktet blev i 1853 omdannet til Kappel Herred.

Adelige godser 
 Langballegård eller Langballegaard ()
 Grønholt (dansk) eller Grünholt (tysk)

Amtmænd 

 (nævnt 1468): Henneke Walstorp
 1519-1523: Ditlev Sivertsen Brockdorff
 1529-1539: Melchior Rantzau
 1590-1600: Gert Rantzau
 1616 – : Otto von Qualen
 1679-1690: Henning Reventlow
 1703/04-1708: Ulrik Adolf Holstein
 1728- : Christian Ditlev von Holstein
 1760-1772: Georg Frederik von Holstein
 1772-1784: Gregers Christian Haxthausen
 1784-1784: Cay Reventlow
 1784-1787: Engel Schack
 1787-1808: Nicolai Theodor de Ployart
 1811-1818: Friedrich Johannsen
 1818-1820: Joachim Godsche von Levetzau
 1831-18??: Heinrich Reventlow
 1861-1864: Vilhelm Wedell-Wedellsborg

Amt
Slesvigs amter (før 1864)
Fighting (film)

Fighting er et actiondrama fra 2009, instrueret af Dito Montiel og med et filmmanuskript af Robert Munic og Montiel, med Channing Tatum, Terrence Howard, Luis Guzmán, Brian White, Flaco Navaja og tidligere Strikeforce Mellemvægtsmester Cung Le. Den havde premiere den 24. april 2009 i USA og blev distributeret af Rogue Pictures.

Eksterne Henvisninger 

Amerikanske film fra 2009
Actionfilm fra USA
Home Secretary

Secretary of State for the Home Department almindeligvis kaldet Home Secretary er titlen på den britiske minister, som leder Home Office, der er et af de fire vigtigste statsembeder.
 
Home Office har ansvaret for de interne anliggender i England og Wales samt for indvandring og statsborgerskab i hele Storbritannien. Ministeriets ansvarsområde omfatter også politi og national sikkerhed.

Forgængere  
Ministeriet blev oprettet i 1782, da det tidligere Southern Department og det tidligere Northern Department (begge fra 1660) blev nedlagte.

Ved denne lejlighed blev de nedlagte departementers opgaver fordelt mellem det nye indenrigsministerium (Home office) og det ligeledes nye udenrigsministerium (Foreign Office).

De to tidligere ministerier havde de samme ansvarsområder, men de havde fordelt opgaverne geografisk.

Liste over Home Secretaries 
Farvenøgle(for politiske partier)

1782–1801

1801–1900

1900–2001

2001–

Referencer 

 List of Home Secretaries  fra UKpolitics

Eksterne kilder 

 Home Office webside
 Her Majesty's Government  (ministre i kabinettet)
 liste over alle ministre (som også omfatter forskellige viceministre).
 Ministry of Justice

Storbritanniens politik
Lister over personer
 
Etableret i 1782
DreamWorks Records

DreamWorks Records (også kendt som SKG Music, SKG Music Group og Spielberg Music Group) var et amerikansk pladeselskab, der blev grundlagt i 1996 af David Geffen, Steven Spielberg og Jeffrey Katzenberg som et datterselskab af DreamWorks, og som lukkede ned i 2005. Pladeselskabet bestod i sig selv af et datterselskab fra Nashville, Tennessee, DreamWorks Nashville, som var specialiseret i countrymusik og som også blev lukket ned i 2005. Selskabets logo var designet af Roy Liechenstein og blev hans sidste opgave inden hans død i 1997.

Eksterne links
 Officielle hjemmeside
 Video Interview with Lenny Waronker, former President of Dreamworks Records 

Etableret i 1995
Pladeselskaber fra USA
Woodford

Woodford er en stor forstad, som ligger nordøst for London, hvor den udgør den nordvestlige del af Redbridge. Den ligger ca. 15 km nordøst for Charing Cross og består af bydelene Woodford Green, Woodford Bridge og South Woodford. Oprindelig bestod den af en række landsbyer, som var omgivet af Epping-skoven i grevskabet Essex. Senere blev skoven ryddet og forbedrede kommunikationsmidler fik den lokale økonomi til skifte til andre erhverv. I forbindelse med væksten i Londons forstæder omkring århundredskiftet til det 20. århundrede skete der en betydelig befolkningstilvækst i Woodford, og den blev en bydel i London sammen med Wanstead i 1937. Siden 1965 har byen været en del af Storlondon.

Tilstødende områder 
 Highams Park
 Walthamstow
 Chingford
 Barkingside
 Clayhall
 Wanstead
 Snaresbrook
 Buckhurst Hill
 Chigwell

Redbridge
Forstæder til London
Kuld

Kuld er betegnelsen for at flere unger eller æg er blevet født næsten samtidigt, af den samme mor. Hos pattedyr, krybdyr, fisk og insekter sker fødslen indenfor timer og hos fugle indenfor dage.

Ekstern henvisning 

 Kuld,3 – Ordbog – ODS – ordnet.dk

Formering
The Afters

The Afters er et kristent rockband fra Dallas i Texas, der blev dannet af forsanger Josh Heavens og guitarist Mat Foqua. De var kollegaer på en lokal Starbucks, hvor de bl.a. spillede for butikkens kunder. Gruppen blev udvidet til fire, og i 2000 udgav de en EP med seks sange. The Afters har leveret musik til TV-serier på bl.a. MTV og den amerikanske TV-station ABC. De vandt i 2006 en Dove Award som “New Artist of the Year” og blev i 2009 belønnet med endnu en Dove statuette, da albummet Never Going Back To Ok fik titlen “Rock/Contemporary Album of the Year”.

Rockgrupper fra USA
Groß-Bieberau

Groß-Bieberau er en by i landkreis Darmstadt-Dieburg i den tyske delstat Hessen. Dens Partnerbyer er
 Montmeyran, Frankrig
 La Baume-Cornillane, Frankrig
 Bělá pod Bezdězem, Tjekkiet
 Ogrodzieniec, Polen
 Scarlino, Italien
 Millstadt, USA
 Schleusegrund, Tyskland

Kommunalvalg 2011
Copa América 2001

Copa América 2001 blev afholdt i Colombia i perioden fra den 11. til den 29. juli 2001. Turneringen blev arrangeret af CONMEBOL, der er Sydamerikas fodboldforbund. Arrangementet blev præget af, at Argentinas fodboldlandshold meldte afbud grundet modtagne trusler mod holdet. Udover landshold fra Sydamerika deltog tillige hold fra Mexico, Honduras og Costa Rica. Turneringen blev vundet af Colombia, der i finalen besejrede Mexico.

Målscorere 

6 mål
  Víctor Aristizábal

5 mål
  Paulo César Wanchope

3 mål
  Cristian Montecinos
  Amado Guevara
  Saul Martínez

2 mål
  Denilson
  Agustín Delgado
  Jared Borgetti
  Virgilio Ferreira

1 mål

  Alex
  Juliano Belletti
  Guilherme
  Marcelo Corrales
  Reinaldo Navia
  Eulalio Arriaga
  Gerardo Bedoya
  Grisales
  Giovanny Hernández
  Iván Córdoba
  Steven Bryce

  Rolando Fonseca
  Cléber Chalá
  Ángel Fernández
  Edison Méndez
  Júnior Izaguirre
  Jesús Arellano
  Alberto García Aspe
  Daniel Osorno
  Guido Alvarenga
  Silvio Garay
  José del Solar

  Roberto Holsen
  Abel Lobatón
  Juan Pajuelo
  Joe Bizera
  Javier Chevantón
  Carlos Morales
  Rodrigo Lemos
  Martín Lima
  Andrés Martínez
  Richard Morales

2001
Fodbold i 2001
Copa América 2011

Copa América 2011 (officielt Campeonato Sudamericano) var den 43. udgave af Copa América. Turneringen afvikles i 2011 i Argentina. 2011 Campeonato Sudamericano Copa América er mesterskaberne for sydamerikanske fodboldlandshold.

Spillesteder

Indledende runder

Gruppe A

Gruppe B

Gruppe C

Slutspil

Eksterne henvisninger 

http://www.ca2011.com

2011
Fodbold i 2011
Richard Gustav Borgelin

Kaptajn Richard Gustav Borgelin (født 10. februar 1887 i Herning, død 8. december 1966 i København) var officer og kompagnichef for Dansk-Baltisk Auxiliær Corps (DBAC) i 1919 under den estiske og lettiske krig for uafhængighed.

Liv og karriere 
Borgelin var søn af skrædder Anders Persson Borgelin (d. 26. november 1901) og Ane Marie f. Pedersen (d. 11. september 1928). Han gik i realskole og gymnasium i Herning og afsluttede Hærens Officerskole i 1909. Som reserveofficer og leder af 2. Regiments korporalsskole i Værløselejren fik Borgelin i 1919 tilbud om at blive chef for en dansk styrke på 200 mand. I foråret 1919 stod han og hans Compagnie Borgelin i Estland. Kompagniet bestod af 12 officerer, 12 underofficerer og 189 menige. Kompagniet deltog på estisk side under både den estiske krig for uafhængighed og senere også den lettiske krig for uafhængighed til den 1. september 1919, hvor kontrakten udløb, og de fleste vendte hjem til Danmark.

Borgelin blev sammen med syv andre danskere som Peter de Hemmer Gudme udmærket med den lettiske Lāčplēsisorden af tredje klasse.

I det meste af Mellemkrigstiden opholdt Borgelin sig i Estland, hvor han for sine fortjenester under selvstændighedskrigen havde fået godset Maidla af den estiske stat. Han gjorde tjeneste i den estiske hær og blev udnævnt til oberst. Da Estland i juni 1940 som en følge af Ribbentrop-Molotov-pagten blev besat af sovjetiske styrker, måtte Borgelin forlade landet. Han bosatte sig i Aarhus.

Det var formentlig en antisovjetisk/antikommunistisk indstilling fra tiden i Estland, som var årsag til, at Borgelin under den tyske besættelse af Danmark 1940 - 1945 lod sig hverve som agent for den tyske militære efterretningstjeneste Abwehr. Ved retsopgøret efter besættelsen blev han tiltalt for spionage til fordel for tyskerne, men blev kun dømt for at have samarbejdet med besættelsesmagten. Det blev takseret til 1½ år fængsel.

I 1965 kunne man i Danmarks Radio høre tre udsendelser, hvori Borgelin fortalte om sin tid i Estland. Udsendelserne var produceret af den kendte radiomand Svend Alkærsig.

I 2012 udgav Borgelins datter Ann-Mari Borgelin bogen Hvor Dannebrog faldt ned om faderens bedrifter i Estland. Bogen, som har forord af Bertel Haarder, er skrevet på grundlag af Borgelins optegnelser.

Referencer

Eksterne henvisninger 
 

Personer fra Herning
Estlandsfrivillige fra Danmark
Danskere i tjeneste for Nazityskland
Kavalerer af Lāčplēsisordenen
Officerer fra Danmark
Nicolaj Esmark Øllgaard

Nicolaj Esmark Øllgaard (5. oktober 1775 på Sneumgård ved Tjæreborg – 4. marts 1863 i Viborg) var biskop over Viborg Stift fra 1830 til 1854.
 
N.E. Øllgaard blev cand.theol. i 1796 og præst i 1801. Fra 1811 til 1824 var han amtsprovst i Frederiksborg Amt og samtidigt præst ved Asminderød Kirke og Fredensborg Slotskirke. I de følgende år var han sognepræst ved Trinitatis Kirke i København. 
 
I 1830-1854 var han biskop i Viborg. I 1832 blev han én af de oplyste mænd, der skulle udarbejde den endelige anordning om stænderforsamlingerne i Roskilde og Viborg. Han var selv medlem af Den nørrejyske Stænderforsamling fra 1836 til 1842. 
 
I 1811 giftede N.E. Øllgaard sig med enken Juliane Marie Charlotte Louise Frederikke Hansen (født Bie) (1778-1858). Juliane Bie var datter af den dansk-norske forfatter Jacob Christian Bie.

Han blev Ridder af Dannebrog 1828, Dannebrogsmand 1835, Kommandør 1836 og fik rang i 2. klasse nr. 10 i 1851. Øllgaard er begravet på Viborg Kirkegård.

Der findes en blyantstegning af J.V. Gertner fra 1840 (Frederiksborgmuseet) og han er tillige portrætteret på nogle tegninger af samme (Rosenborg Slot) af Christian VIII's og Caroline Amalies kroning. Litografi fra Em. Bærentzen & Co. 1845 efter tegning af Niels Rademacher.

Galleri

Kilder 

 Biografi i DBL

Eksterne henvisninger 
 

Biskopper over Viborg Stift
Stænderdeputerede fra Nørrejylland
Kommandører af 1. grad af Dannebrog
Danskere i 1800-tallet
Personer i Dansk Biografisk Leksikon
Ander Herrera

Ander Herrera Agüera (født d. 14. august 1989) er en spansk professionel fodboldspiller, som spiller for La Liga-klubben Athletic Bilbao.

Baggrund 
Ander Herrera er søn af den tidligere professionelle fodboldspiller Pedro Herrera.

Klubkarriere

Real Zaragoza 
Herrera begyndte sin karriere hos Real Zaragoza, og fik sin professionelle debut med klubben i sæsonen 2008-09, hvor de på daværende tidspunkt spillede i den næstbedste spanske række, Segunda División. Han etablerede sig hurtigt som en fast mand på holdet.

Athletic Bilbao 
Det blev i februar 2011 annonceret, at Herrera ville skifte til sit lokalhold Athletic Bilbao i juli af samme år. Han spillede i sine 3 år i klubben som fast mand på holdet.

Manchester United 
Herrera skiftede i juni 2014 til Manchester United. Han vandt i maj 2016 sit første klubtrofæ, da United vant FA Cup-finalen imod Crystal Palace.

Hans bedste sæson i sin tid hos Manchester United var 2016-17, hvor han spillede en central rolle i klubbens Europa League mesterskab, og som resultat blev kåret til Sir Matt Busby Player of the Year.

Paris Saint-Germain 
Efter kontraktudløb med Manchester United, skiftede Herrera i juli 2019 til Paris Saint-Germain.

Athletic Bilbao retur 
Herrera blev i august 2022 lejet tilbage til sin tidligere klub Athletic Bilbao med en købsoption. I januar 2023 blev klubberne enige om at gøre skiftet permanent.

Landsholdskarriere

Ungdomslandshold 
Herrera har repræsenteret Spanien på flere ungdomsniveauer. Han var del af Spaniens trup som vandt U/21-EM i 2011.

Olympiske landshold 
Herrera var del af Spaniens trup til sommer-OL 2012.

Seniorlandshold 
Herrera debuterede for Spaniens landshold den 15. november 2016.

Titler 
Manchester United
 FA Cup: 1 (2015-16)
 EFL Cup: 1 (2016-17)
 FA Community Shield: 1 (2016)
 UEFA Europa League: 1 (2016-17)

Paris Saint-Germain

 Ligue 1: 2 (2019-20, 2021-22)
 Coupe de France: 2 (2019-20, 2020-21)
 Coupe de la Ligue: 1 (2019-20)
 Trophée des Champions: 1 (2019, 2020)
Spanien U/21
 U/21-Europamesterskabet: 1 (2011)

Individuelle

 U/21-Europamesterskabet Tuneringens hold: 1 (2011)
 Sir Matt Busby Player of the Year: 1 (2016-17)
 UEFA Europa League Sæsonens hold: 1 (2016-17)

Referencer

Eksterne henvisninger 

 

Personer fra Bilbao
Fodboldspillere fra Spanien
Fodboldlandsholdsspillere fra Spanien
Fodboldspillere fra Real Zaragoza
Fodboldspillere fra Athletic Bilbao
Fodboldspillere fra Manchester United F.C.
Fodboldspillere fra Paris Saint-Germain
Fodboldspillere ved sommer-OL 2012
Lisa Lipps

Lisa Lipps (født 22. oktober 1966 i Chicago, Illinois, USA), er en amerikansk pornoskuespiller og erotisk danser.

Hun er kendt for sin store barm, da hun flere gange har fået foretaget en brystimplantat-operation.

Hun har desuden også deltaget i The Jerry Springer Show i 1997.

Et klip af Lipps med en slikpind har været et fast indslag i Ørkenens Sønner igennem flere af deres shows.

Eksterne henvisninger 

 Officiel hjemmeside.com
 

Pornoskuespillere fra USA
Brad Armstrong

Rodney Hopkins (født 23. september 1965 i Toronto, Ontario, Canada), er en canadisk pornoskuespiller og filminstruktør, bedst kendt som Brad Armstrong.

Han har været kendt som den multi-million-dollar mest populære mand, i pornoindustrien, som "The King of Porn" og "The Spielberg of Skin Directors". Han var tidligere gift med Jenna Jameson, men de blev skilt i 2001. Siden 2006 har været gift med Jessica Drake.

Priser 
 2002 AVN Award – Best Director (Video) – Euphoria
 2003 AVN Award – Best Actor (Film) – Falling From Grace
 2004 AVN Hall of Fame inductee
 2007 AVN Award – Best Director, Film – Manhunters
 2008 XRCO Award – Best Director (Features)
 2008 AVN Award – Best Actor (Video) – Coming Home
 2009 AVN Award – Best Double Penetration Sex Scene – Fallen
 2009 AVN Award – Director Of The Year
 2009 XRCO Hall Of Fame inductee (Film Creators)
 2010 AVN Award – Best Group Sex Scene – 2040
 2010 XBIZ Award – Director of the Year, Individual Project – 2040
 2011 AVN Award – Best Director, Feature – Speed

Eksterne henvisinger 

 
 Interview på RogReviews.com
 Biografi på LukeIsBack.com

Pornoskuespillere fra USA
Frihedskors (Estland)

Frihedskors () er en estisk orden. Den blev indstiftet den 24. februar 1919 til belønning af indsats under den estiske krig for uafhængighed. Tildeling for dette fandt sted indtil 1925, da videre tildeling blev indstillet ved lov. Frihedskors blev i 1996 genoptaget som orden og kan tildeles i tilfælde af Estlands uafhængighed atter skal forsvares i krig. Frihedskorset er Estlands højeste udmærkelse.

Inddeling 
Frihedskors er inddelt i tre klasser. Hver af disse er igen inddelt i tre grader.

1. klasse for militære fortjenester
1. klasse, 1. grad
1. klasse, 2. grad
1. klasse, 3. grad
2. klasse for udvist personligt mod
2. klasse, 1. grad
2. klasse, 2. grad
2. klasse, 3. grad
3. klasse for administrative og civile fortjenester
3. klasse, 1. grad
3. klasse, 2. grad
3. klasse, 3. grad

Insignier 
Ordenstegnet for Frihedskors består af et latinsk krykkekors. Metal, farver og motiv i midtermedaljonen varierer efter klasse og grad. Ordenstegnene for 1. klasse er hvidemaljeret og er i guld for 1. grad, i sølv for de to øvrige grader. Midtermedaljonen er sort og viser en pansret arm med hævet sværd og bogstavet E. For 2. klasse er korset for 1. grad i guld med sort emalje. Korset er i sølv for 2. grad og i oxideret jern for 3. grad. Midtermedaljonen er her rød og bærer samme motiv som for 1. klasse. For 3. klasse er korset i blå emalje i guld eller sølv. Midtermedaljonen er hvid med bogstavet E i sort. Bagsiden bærer indskriften «24. II 1919».

Ordensbåndet i farverne sort, hvidt og blåt. Dette er farverne i Estlands flag. For 1. klasse er båndet sort med hvide og blå kanter, for 2. klasse blåt med hvide og sorte kanter og for 3. klasse hvidt med sorte og blå kanter.

Tildeling
Fra oprettelsen til tildeling indstilledes i 1925 fandtes i alt 3.224 tildelinger af Frihedskors. Udmærkelsen blev også tildelt udlændinge. Blandt disse var der flest fra Finland (678), men også et betydelig antal fra Storbritannien (129). Den sidste indehaver af Frihedskors døde i 2000. Efter genoptagelsen af ordenen har ingen tildelinger fundet sted, da disse kun finder sted når Estland er i krig.

Eksterne henvisninger 
Frihedskorset; Estlands præsidentkanslis hjemmeside  
Eesti Tänab 1919—2001; oversigt over modtagere  

Ordener, dekorationer og medaljer fra Estland
Etableret i 1919
Den Lyserøde Panter På Hemmelig Mission I Udlandet

Den Lyserøde Panter På Hemmelig Mission I Udlandet er et adventure computerspil udgivet i 1996, der lærer børn om seks forskellige lande der besøges af Den lyserøde panter. Landende Panter besøger er England, Egypten, Kina, Bhutan, Indien og Australien.

Hokus Pokus Panter er en efterfølger til Hemmelig mission i Udlandet der blev udgivet i 1999.

Plot 
Panter bliver sendt på en lejr, ChillyWawa, en sommerlejr for begavede børn, for at beskytte børnene, men så snart Panter ankommer til lejeren begynder børnene at opføre sig sært og ofte modsat deres natur samt kultur. Panter er derfor nødt til at rejse verden rundt, men er konstant efterfulgt af udspekulerede ansatte fra firmaet "Better Camping Bureau", for at kunne løse mysteriet og bringe alt tilbage i sin rette orden.

Referencer 

Computerspil fra 1996
Adventurespil